Blue Ridge Mountains

Blue Ridge Mountains (po slovensky doslova „Vrchy modrého hrebeňa“) alebo len Blue Ridge sú pohorie a fyzickogeografická provincia Apalačských vrchov. 

Táto provincia pozostáva zo severnej a južnej fyzickogeografickej oblasti, ktoré sa rozdeľujú v  blízkosti priepasti, ktorou preteká rieka Roanoke. Blue Ridge Mountains sa nachádzajú vo východnej časti Spojených štátov a ťahajú sa zo západu Georgie až po Pensylvániu. Západne od Blue Ridge leží Veľké apalačské údolie. Najvyšším vrcholom Blue Ridge je vrch Mount Mitchell vo výške  nad morom.

Pohorie vzniklo počas Grenvillského vrásnenia a je geologicky tvorené žulami, rulami a vápencami. Svoj názov získalo podľa modrastej farby viditeľnej z väčších vzdialeností. Súčasťou pohoria Blue Ridge Mountains sú dva hlavné národné parky, a to Shenandoah National Park v jeho severnej časti a Great Smoky Mountains National Park v južnej časti. Pohorím prechádza aj 755 kilometrov dlhá cesta Blue Ridge Parkway.

Iné projekty

Zdroj 

Pohoria v USA
Geografia Severnej Karolíny
Geografia Georgie
Geografia Tennessee
Geografia Virgínie
Geografia Marylandu
Geografia Západnej Virgínie
Geografia Južnej Karolíny